अगर आपकी रुचि टीचिंग में है, तो यह अच्छी बात है। इसके लिए कई रास्ते हैं। अगर आप कॉलेज/विश्वविद्यालय जैसे उच्च शिक्षा संस्थानों में अध्यापन करना चाहते हैं, तो इसके लिए आपको ग्रेजुएशन और फिर टीचिंग वाले विषय में पोस्ट ग्रेजुएशन करना होगा। एचआरडी मिनिस्ट्री के हालिया निर्णय के अनुसार, यूनिवर्सिटी में असिस्टेंट प्रोफेसर पद पर आवेदन करने के लिए एमफिल/पीएचडी करना अनिवार्य है, जबकि कॉलेज में असिस्टेंट प्रोफेसर बनने के लिए यूजीसी-नेट क्वालिफाई करना आवश्यक है। बारहवीं तक के स्कूलों में अध्यापक बनने के लिए ग्रेजुएशन के बाद बीएड या समकक्ष कोर्स करने के बाद सीटीईटी/टीईटी क्लीयर करना होगा।